**Charmerende og nyligt renoveret andel på 64 km sælges**

**Kan du lide natur og fællesskab, så er denne perle i Randers med udsigt over Hornbæk Enge og Gudenåen noget for dig. Her er du nemlig ikke langt fra byens puls og samtidig midt i naturen – Også når du sidder i sofaen.**

Vi spiser sammen 4 gange om ugen og hjælper hinanden med at vedligeholde vores fine bygning samt vores hyggelige og naturskønne fællesarealer. Dertil kommer, at vi holder traditioner i hævd og fejrer højtider og mærkedage sammen.

​​

**Om andelen**

Andelen er i to åbne planer, som gør lejligheden dejlig rummelig. Stuens store vinduer giver et fantastisk lysindfald og den skønneste udsigt ud over Hornbæk Enge.

På øverste niveau ligger entre med skabsvæg, Der er hems over entreen. Nyere køkken fra 2020 med alt i hårde hvidevare, nyligt renoveret badeværelse samt et værelse med hems.

På det nederste niveau er der et soveværelse og en stue med direkte udgang til en sydvestvendt terrasse og en stor fælles have som afgrænses af Svejstrupbækken. ​

​Byggeriet er arkitekttegnet, og det unikke design giver boligen en helt speciel sjæl.

**Et billede, der indeholder diagram, Plan, linje/række, skitse

Indhold genereret af kunstig intelligens kan være forkert.​**

**Om bofællesskabet**

Bofællesskabet består af 15 andele, og vi er en skøn sammensætning af børnefamilier, enlige og pensionister. For tiden er her 12 børn i alderen 2 år til 17 år, og der er altid en dejlig leg i vores fælles overdækkede gade, som forbinder alle lejligheder.

I gaden er der et blomstrende planteliv, og i foråret og sommeren summer den af aktivitet både fra insekter og de legende børn.

Gaden bliver desuden brugt til spontane og planlagte fælles aktiviteter, herunder kaffesnakke, fødselsdage og andre events.

​​

Fællesskabet råder desuden over et godt indrettet køkken og fælleshus med spiseplads til alle plus gæster. I køkkenet spiser vi med udsigt over Hornbæk Enge og Gudenåen gennem store gulv-loft vinduer. Her holder vi også arrangementer, såsom julebanko, juleklip, fastelavn, fødselsdage og andre planlagt samt uplanlagte arrangementer.

Vi har fælles vaskeri, der betales via fællesomkostningerne, værksted, gæsteværelser, der kan bookes til udefrakommende, legeplads, samt et opholdsrum til børn og unge (benævnt Akvariet).

​

**Fælles aktiviteter og faciliteter**

* Fællesspisning 4 gange om ugen (søndag – onsdag)
* Fællesmøde én gang om måneden
* Hyggelig overdækket gade, der forbinder alle andelene
* Vaskekælder og tørreplads
* Cykel- og redskabsskur
* Værksted
* Interne arbejdsgrupper (bestyrelsen, køkkengruppe, gadegruppe, udegruppe og vedligehold) der sørger for at drive bofællesskabet
* Fælles arbejdsdage, hvor vi med hyggeligt samvær vedligeholder vores fællesarealer.
* Legeplads med gyngestativ, legehus, ruchebane og trampolin.
* Stor og hyggelig have med mange frugttræer og bærbuske, køkkenhave, krydderurtebed og hønsehus (dog pt. uden høns)
* Shelter med plads til 4 personer.

​

Læs mere om, hvad det vil sige at bo i et bofællesskab [her](https://www.aadalen85.com/livet)